Música i cervessa artesanal el pròxim cap de setmana - TV Digital Ontinyent
Home > Economia > Empreses i comerços > Música i cervessa artesanal el pròxim cap de setmana
TV Digital Ontinyent 17/06/2019	Empreses i comerços, Ontinyent Comentaris tancats a Música i cervessa artesanal el pròxim cap de setmana
21 carpes amb cervesa artesana nacional i internacional, 11 grups de música i 2 dies de celebració conformaran la segona edició del “Glop Beer Festival”, que tindrà lloc el proper 21 i 22 de juny a l’esplanada de Tortosa i Delgado, comptant amb la col·laboració de l’Ajuntament d’Ontinyent.
El regidor de Promoció Econòmica, Pablo Úbeda, mostrava la seua satisfacció per poder presentar la segona edició d’aquesta activitat perquè “naix d’una empresa, la qual va ser beneficiària del Pla de Reactivació Econòmica i Foment de l’ocupació d’Ontinyent. És molt positiu que una iniciativa com aquesta surgisca gràcies a una empresa que ha nascut de les ajudes que proposa l’Ajuntament, per tal de dinamitzar l’economia local i el comerç de la nostra ciutat”, assenyalava.
Des de l’organització, Eduard Hoyos, assegurava que la proposta d’aquesta edició és més “seriosa i arriscada” perquè “durant dos dies la gent podrà trobar una alternativa a les diferents cerveses existents al mercat habitual”. D’aquesta manera, hi hauran 21 cartes de diferents cerveseries de tot l’àmbit nacional, però també internacional (Bèlgica i República Txeca).
Quant a les actuacions es comptarà amb 11 grups front als 8 de l’edició anterior entre els quals destaquen Gallos; HR Sabbath; Rubén Terol i Lluís Vila; De Bassus; Conejo Loco; Fank Silvania; DJ Glop; Roble; INC Banda; L’últim Europeu i l’home brut, els quals presenten disc a Ontinyent. A més, també hi haurà “food-trucks” per a menjar i un servei de ludoteca per a les més menudes i menuts.
Anterior Rodríguez crida a un gran pacte pel futur durant l’acte de constitució de l’ajuntament
Següent L’alcalde i la rectora de la UV destaquen la importància del futur Parc Científic d’Ontinyent